Ле-Шателье-Браун принциби

Ле-Шателье-Браун принциби - Теңдештик абалдагы система тышкы таасирге, бул таасирди азайтуу багытында аракеттенишет. Теңдештик абал тышкы таасир эффектисин азайтуу жагына жылат. Система темп-расын жогорулатуу (же төмөндөтүү) жылуулукту сарптоо менен (же бөлүп чыгаруу менен) жүргөн эки процесске түрткү берет. Реакция жылуулук эффектиси, абс. чоңдугу б-ча канчалык көп болсо, анын теңдештик абалына темп-ра өзгөрүшү ошончолук чоң таасир этет. Эгерде реакция жылууук эффектиси нөлгө жакын болсо, темп-ра өзгөрүшү менен анын белгиси да өзгөрүшү мүмкүн; ушуга жараша темп-ранын дагы теңдештик абалга болгон таасири да өзгөрөт. Басым жогорулашы көлөм азайышына алып келүүчү процесстер стимулдаштырат. Теңдештиктеги системага кайсы бир реагент кошумча санын кошуу, башка реагент конц. азайышына алып келүүчү процесстерге түрткү берет. Ошондуктан реакция продуктуларынын бирин кошуу теңдештикти солго жылдырат, ал эми баштапкы заттар кошулушу же реакция продуктулары реакция зонасынан чыгарылышы түз реакция жүрүшүнө мүмкүндүк берет.

 Колдонулган адабияттар 
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
Категория: Химия